
ROMÂNIA
COMUNA  GOLĂIEȘTI
JUDEŢUL   IAŞI


	Comuna Golăieşti, Judeţul Iaşi, ROMÂNIA;
Tel./Fax: (004) 0371/693698; 
COD FISCAL  4540577; E-mail:primariagolaiesti@yahoo.com


NR. ________________

REFERAT DE APROBARE 
instrument de prezentare şi motivare 
Privind modificarea și  completarea  Programului anual al achizițiilor publice al comunei Golăieşti aferent anului 2021

În vederea respectării prevederilor HG nr. 395/2016 pentru aprobarea Normelor Metodologice de aplicare a prevederilor referitoare la atribuirea contractului de achiziţie publică/acordului cadru din Legea nr. 98/2016 privind achiziţiile publice care prevede : “autoritatea contractantă are obligaţia de a stabili programul anual al achiziţiilor publice ca instrument managerial utilizat pentru planificarea şi monitorizarea 	portofoliului de procese de achiziţie la nivel de autoritate contractantă, pentru planificarea resurselor necesare derulării proceselor şi pentru verificarea modului de îndeplinire a obiectivelor din strategia locală/regional/naţională de dezvoltare, acolo unde este aplicabil”;
În virtutea atribuţiilor conferite de legislaţia în vigoare şi având în vedere necesitatea asigurării unei strategii anuale a achiziţiilor publice şi a unui calendar al procedurilor de achiziţii publice ce vor fi iniţiate în cursul anului 2021, am dispus elaborarea strategiei şi a programului anual al achiziţiilor publice, în care au fost incluse achiziţiile preconizate a se efectua de către personalul cu atribuţii în acest domeniu.
Programul a fost conceput ţinându-se cont de legislaţie, de proiectele tehnice elaborate, respectarea programelor de implementare a proiectelor, precum şi de necesităţile obiective de bunuri şi servicii ale instituţiilor publice din localitate.
Programul achiziţiilor publice poate fi modificat şi completat în cursul anului, în funcţie de realizările bugetului local, de necesitatea executării unor lucrări de urgenţă, etc.

În baza considerentelor expuse mai sus, s-a elaborat alăturatul proiect de hotărâre pe care îl prezint spre dezbatere şi aprobare. 

